Біржан сал Қожағұлұлы

Әйгілі қазақ ақыны, сазгер. Көкшетау өңірінде дүниеге келген.

Бойында әншілік дарыны бар, домбырада шебер ойнайтын Біржан жастайынан қазақ даласына танымал болған. Ол бірегей сазды-поэтикалық шығармаларды дүниеге келтірген. Ел аралап, алуан түрлі айтыстардың ортасында жүрген. Айналасына дарынды жастарды жиып, өзіндік көшпелі театр құрған.

Рулық-патриархалдық әдет-ғұрыпқа қарсы шығып, жырына әйел теңсіздігін, әлеумет күйін арқау еткен өнерпаздың өмірі қиындықтар мен мұқтаждыққа толы болды. Қуғынға ұшырап, руарарлық қақтығыстардың куәгері болып, ауруға шалдыққан ол 1897 жылы қайтыс болды.

Біржан шығармаларында махаббат тақырыбы негізгі орын алады. Осы тақырыпта оның "Айтбай", "Ғашығым", "Ғашық жар", "Ләйлім-шырақ" т. б. шынайы сыршылдықтан туындаған өлеңдерін атап айтуға болады.

"Орынбор әнінде" жан серігі домбыраны жырлайды.

Ақын халық мүддесін қозғайтын өлеңдері "Жанбота" мен "Адасқақта" Азнабай мен Жанбота сияқты болыстардың халыққа көрсетіп отырған қысымшылығын әшкерелейді.

Ақынның "Жамбас сипар", "Теміртас" тағы басқа да әндері мұң мен шерге толы. Біржанның 40-тан астам өлеңдері бүгінгі күнге дейін жетті. Ол айтыс өнерінің де шебері болғаны мәлім. Оның Жетісуға арнайы келіп, Сара Тастанбекқызымен айтысы осы жанрдың озық үлгісіне жатады. Біржан өлеңдері ұлттық өлең өнерін жоғары деңгейге көтерген. Біржанның ерекше ақын-сазгер, өте дарындылығын бағалаған халық, оған "сал" атты қосымша ат берген. Сал өзінің шығармашылығында халық өнерінің барлық әуендік, поэтикалық, драмалық түрлерін біріктірді. Біржан салдың соңында есімдері жұртшылыққа танымал Ақан сері Қорамсаұлы, Жаяу Мұса Байжанов, Әсет Найманбаев, Балуан-Шолақ Баймұрзин, Доскей Әлімбаев, Құлтума Сармұратов сынды шәкірттері мен ізбасарлары қалды.

Сал ақындар ауыл-ауылды аралап, екеуара бірігіп немесе хормен өлең айтып, халықтың көңілін көтеретін болған.

1865 жылдың жайма шуақ жаз айы. Көк майсалы Көкшетау етегіне тігілген ақ шаңқан үйлер шапқан ат шаршайтындай аймақты алып жатыр. Себебі Сары Арқаның астанасы Омбыдан "генерал-губернатор келе жатыр" деген хабар алыс-жақын аймақты түгел шарлап, қалың ел әуре-сарсаңға түскен. Әсіресе болыс, старшындар қатты әбігер үстінде. Үй тігу, қонақ күту, сән-салтанат көрсету жөнінде бірінен-бірі асып түскісі келіп жанталасуда. Бұл аймақтағы көп болыстың ішіндегі ең көрнектілері - Азнабай мен Жанбота. Азнабай - жуан тұқым Қоңырқожаның баласы болса, Жанботаның "сегіз болыстан шені артық" (Біржан салдың сөзі)...

Түске салым Жанбота тіктірген үйлер жақтан шырқау ән естілді. Бұл - "Сары Арқаны әнмен сандалтқан" Біржанның дауысы екенін естіген жұрт сол жаққа құлақ түріп, аңсары ауа бастаған. Басқа шаруа былай қалып, әсіресе жас жігіттер, қыз-келіншек ән шыққан жаққа ағыла бастады. Бұл - Жанботадан абыройын асырғысы келіп жүрген Азнабай болысқа ұнаған жоқ. Генерал-губернатор келмей жатып, Жанбота ауылының той-думанға айнала бастағанын жақтырмай, араға кісі салып көріп еді, бақталас болыс: "Жастардың қолқалауымен ән салып отырған Біржанға мен не деймін?" - деп қырсық жауап қайтарыпты.

Біржан отырған үйдің иесіне: "генерал-губернатор келгенше қоя тұрсын" - деп сөз айттырса, ол да: "Жиналып тұрған көпшілікке топырақ шаша алмаймын", - десе керек. Бұған ашуланған Азнабай мінезі дөкір, дойыр қамшылы поштабайын жұмсап: "Тоқтат Біржанды!" - деп бұйырады. Поштабай барып бұйрықты жеткізсе, Біржан тоқтамайды. Поштабай әуелі қолындағы домбырасын тартып алмақ болады. Өзі де балуанға түсіп жүрген қарулы Біржан домбырасын бермейді. Сосын поштабай қолындағы қамшымен Біржанды бір тартып жібереді. Мұның аяғы төбелеске айналып, отырған жұрт поштабайды үйден қуып шығады. Бірақ денесіне қамшы тиген Біржан бұған қатты намыстанып, жан айқайы "Жанбота" әнін шығарған. Мұнда өзін қолқалап ертіп келген Жанбота болысқа:

"Жанбота, осы ма еді өлген жерім?

Көкшетау боқтығына көмген жерің?!" -

деп ашулана шырқаса да, "қарғаның көзін қарға шұқымайды" дегендей, "азуы алты қарыс" Азнабайға ештеңе істей алмасын байқаған соң, атақты "Адасқақ" әнін шығарған. Онда бұл дүниеде әділеттің жоқтығын, кім болса да біреуге жағынудың, жағымпазданудың керек еместігін, өз күшіңе, біліміңе, қабілетіңе қарай өмір сүру керектігін өкіне, ашына айтқан.

Бұдан кейін Біржан сал өз ауылында тұрақтамай, ел кезіп кетеді. "Үш жүзді сайран қылған Біржан едім" деп өлеңінде өзі айтқандай, қазақ жерінің барлық түкпірін аралайды. Ел көреді, жер көреді, талай той-думандардың сәні, көркі болады. Жүрген жерлерінің бәрінде бүгінге дейін ел аузында жүрген, халқымыздың өшпес мәдени қазынасына айналған әндер шығарады. Бүгінгі әншілеріміз айтып жүрген "Ләйлім шырақ", "Теміртас", "Жайма шуақ", "Айтпай", "Бурылтай", "Айбозым", "Асыл-Ақық", "Керкекіл", "Ақ серкеш", "Мәті-Дәулен", "Алтын балдақ", "Телқоңыр", "Аққошқар", "Көкек" т. б. әндері - мәңгі өлмейтін туындылар. Бұлардың бәрі бұрын жеке дауыста орындалса, ұлы композиторымыз Мұқан Төлебаев біразын "Біржан - Сара" операсында пайдаланған. Арқаның ақиығы Біржанның Жетісу бұлбұлы атанған ақын Сарамен айтысы да - өлмес қазынамыз.

Біржанды өз құлағымен тыңдаған данышпан Абай:

Құлақтан кіріп бойды алар,

Әсем ән мен тәтті күй.

Көңілге түрлі ой салар,

Әнді сүйсең - менше сүй, -

деген мәңгілікке жетерлік сөз қалдырған.

Қазақстанның ашық кітапханасы

2

Біржан сал Қожағұлұлы

Айтыстар

Біржан мен Сара

БІРЖАН МЕН САРАНЫҢ АЙТЫСЫ

60

1898 жылы басылған алғашқы нұсқасы,

Қызы екен Тастанбектің ақын Сара

Бәйгеден күнде келген жалғыз қара.

Қыз да болса адамның жүйрігі екен

Көрмедім сөзді адамды ондай дана.

Қызы екен ақын Сара Тастанбектің

Жақыны, заты Найман, Маман, Толқын,

Есімбектің,

Сауық қып Садыр — Матай жиылысып

Аулына алдырыпты Тұрысбектің.

Аулына Тұрысбектің Сара кепті.

Өлеңді жүндей сабап дүрілдетті.

Сол кезде он жетіде ақын Сара

Жел сөзге адам болмас одан епті.

Сараның атын білед Арғын-Найман,

Жүйрік шыққан аталық Қаптағайдан.

Баласы Қожағұлдың сері Біржан

Сараны іздеп шықты әлдеқайдан.

Елі Керей Біржанның ұраны Алтай-Қарпық,

Қызыққа тірлігінде жүрген батып.

Атасы Алтай-Қарпық, елі Арғын,

Сауықпен жүрген сері дүрілдетіп.

Сараны есітіпті Біржан анық,

Бұған да жүрген жігіт өнер дарып.

Құдай берген дәулетті аясын ба,

Шығыпты он бір жігіт жолдас алып.

Серілік құдай салған мұндай өнер,

Пендеге әр не болса тәңірім берер.

Мың жарым жылқысы бар атасының,

Уақыты екен отыз сегіз жасқа келер.

Келеді он бір кісі жолдас алып,

Дулатып түрлі-түрлі әнге салып,

Ат жіберіп Сараны алдыртуға

Аулына Тұрысбектің жеткен барып:

— Сара да болар — дейді — сөзге тығын,

Айтысып Сараменен қылсақ шығын.

Найманның асыранды бұлбұл құсы

Сараның айттырармын барлық шынын.

Баралық Тұрысбектің ордасына

Сараның қоямын ба болмасына.

Он бір кісі жолдасым ертең түсте

Біржанның қарық боларсың олжасына.

Арғыннан артық болды салған әнім,

Қазақстанның ашық кітапханасы

3

Найманға Арғын түгіл болды мәлім.

Ән салып тоқсан екі түрлендіріп,

Найманның бір жияйын тірі жанын.

Сара да жетік дейді сөйлер сөзге.

Найманда аты шыққан осы кезде

Ауызын қарсы келсе аштырмаспын,

Адамға мақтанар ол менен өзге.

Бөденедей қырғи алған жұмарлармын

Құдайым уақыт берсе енді бізге.

Алқисса Жүсіпбек қожаға Сара қыздың, Біржанмен айтысқанын Сара өзі аузынан осылай

деп бастан-аяқ баян қылғаны айтысқанның келер жылында. Сараның сөзі:

Қызы едім Тастанбектің атым Сара,

Ішінен ер Қаптағай шықтым дара.

Он үште домбыра алып сөз сөйлеп ем,

Келемін бір сүрінбей жеке-дара.

Қолдай көр, ер Қаптағай, ата-бабам,

Сөзімді тыңда, құрбым, келсе шамаң.

Ақсүйек пайғамбардың тұқымы деп,

Сөзімді естірткелі келдім саған.

Тақсыр-ау, күні құрсын ұрғашының,

Билігі болмаған соң бір басының.

Тері-терсек берген соң ит те алады,

Бұлындай берекесіз арбашының.

Әкемнің төрт түлігі бәрі де сай.

Алты ауыл аруақты үш ағам бай.

Бұраңдап асау керей жүрсем-дағы

Тоқтыдай борышқа кеттім уа дариға-ай.

Баста құдай бұйыртпаса, нәсіп етпес

зарлағанға.

Тұңғиық сезім терең барлағанға.

Тақсыр-ау, он жетіге биыл жеттім.

Сан жүйрік ілесе алмас самғағанда.

Хан, қара шаршы топта сөз сөйледім,

Көз көрмей, бәрі бекер нанбағанға.

Бөденедей қырғи алған жұмарлармын

Құдайым қуат берсе шыбынжанға.

Арсалаң, Саниязбек іздеп келіп,

Шошыған жүгірістен танбағанға.

Сөйледім қаз мойынды жарма-жалмен

Әкеме ұлдай боп ем біткен малмен.

Аулында Тұрысбектің сөз сөйлестім

Баласы Қожағұлдың Біржан салмен.

Үйінде отыр едім Тұрысбектің,

Бұл үйге құдай айдап дұрыс кеппін.

Қасында жеті-сегіз жат кісі бар,

Сөйлес деп даусы шықты Жүнісбектің.

«Бұл үйде кім бар?»—деді келе сала-ақ.

Отыр ем домбырамды қолыма ала-ақ.

Есімбек, Маман құтым, ер Шерубай,

Қасына еріп келген өңшең, манап.

Кісі екен отыз екі жолаушымен.

Ақ үйдің жабығынан көрсем санап.

«Сүйінші, іздеген қыз осында»— деп,

-+Біреуін тонап жатыр жаудай талап.

Сырлаған домбырасын қолына алып

Ән шырқап қоя берді жүндей сабап.

Біреуі атын ұстап тұр шаужайынан,

Сөзінің білдім Біржан ыңғайынан.

Толықсып — төңкеріліп ән шырқап тұр

Сүйтсе де шошымадым айғайынан.

Сонда Біржанның қызды

Шақырып айтқан сөзі.

Бұл үйде Сара бар ма, келсін бері,

Іздеген келіп тұрмын Біржан сері,

Жолықпай сөзі өктемге жүрген шығар,

Ауылында Тұрысбектің өлер жері!

Сайраған Орта жүздің бұлбұлымын,

Арғынның, Алтай-Қарпық — ақтан кері.

Барабар сөзі теңдес адам болса,

Көңілімнің тарқаушы еді қайғы-шері,

Қырандай аспандағы желді күнгі.

Дауысымның көтерілер шықса тері,

Болжаған жер шаршысын майталманмын,

Жасымнан маған мағлұм қыз не дері.

Алтын менен күмістің нақысындай,

Міні жоқ, бізден шығар сөз бедері.

Шатыр тік көк майсаға, бір тайды сой,

Кешікпей үйден шықсын болса енері.

Ақ иық мұз балақпын жерге түспес,

Кең қолтық арғымақпын алқымы іспес,

Басайын аптығыңды, тез шық, Сара,

Сен түгіл әкеңдеймен болдым істес.

Бұл үйде Сара бар ма, отыр нағып?

Қарсы ұшпай тоты құстай қанат қағып,

Жел қабыз, жез тағалы еңреумін,

Қара тер шыққан сайын кетем ағып.

Ғаламға машһүр болдым өлең жаттан,

Қысқартам адымыңды бір-ақ аттап,

Ұялып үлкендерден отыр едім,

Айғайлап ұран салды «Қарқабаттап».

Сараның сөзі:

Көктемде Тұрысбектің ауылында,

Көруші-ем істің қиын, ауырын да,

Біржанның төңкерілген әніменен,

Ешкіөлмес ел жиылды бауырына.

Арындап дәуірлейді барған сайын,

Екпіні соққан желдей, көрдім жайын.

«Шырағым Сара, саған не болды» деп?

Қазақстанның ашық кітапханасы

5

Есімбек шыға келді, ағатайым.

«Шырағым, Арғынға орай бар ғой Найман,

Бала едің атағыңды жұртқа жайған,

Кең жерде келістіріп душар болмай,

Қапыда хажы үйінде келді қайдан.

«Тартынба, енді балам», деді хажы,

Адымын, аттан артық, шықты тайдан,

Сөзі бұзық антұрған көрінеді,

Бар еді бір кісідей өлеңге айлаң.

Аптыққан қу Арғынды бір дөңгелет,

Ағаңа осы болсын тиген пайдаң,.

Өнері ұлдан артық қарағым-ай,

Тұрайын мен де тілеп бір құдайдан.

Хажының әлгі сөзі болды себеп,

Қолтықтап көтере көр аруақ демеп,

Дулат, Сабыр, Кеншімбай, Сұртай, Жылтыр,

Жанұзақ, қолда деді, бәрің демеп.

Аспаннан бойға түсті ғайып пірім,

Даусыма жаңғырығар тұрған жерім.

Ән шырқап ақ ордадан шыға келдім,

Көрген соң аттан түсті Біржан серім.

Қозғадым қырмызыдан сөзді талдап,

Басында баяуладым Біржанды алдап,

Төрт қызы Тұрысбектің қасыма ерді,

Ақ үйден шыға келдім «Найман шалдап».

Таңданып жиылған жұрт қарап тұрды,

Қыз да болсам Біржанға балап тұрды,

Қамшат бөрік, күлдері белбеуі бар,

Көк торғын шапанды адам қарсы жүрді.

Түрінен мен таныдым осы Біржан,

Сандалтып орта жүзді әнмен қырған,

Сарысұр адам екен тым өңді емес,

Құбылар тоты құстай әлгі антұрған.

Біржан салдың айтқаны:

Осы ма — деді — Матай бұлбұл құсы?

Көп сұрап жаңа таптым жазы-қысы.

Әуелі қазақшалап көрісейік,

Шырағым, берірек кел, жасың кіші.

Баласын, менен көрі жасың кейін,

Ежелден менің сезім қызға бейім.

Бері кел замандасым, Сара жазған,

Тоқталып бөгелесін, неге кейін.

Мен Біржан қызға барман аяғымнан,

Шын қызсам дәуірлеймін баяғымнан.

Бері кел, ұрғашылық қылма жаным,

Дәндеме наймандағы саяғыңнан.

Найманның, болады екен қызы надан,

Үлгісіз қалай халық түрі жаман.

Ағаға іні келер біздің елде,

Қазақстанның ашық кітапханасы

6

Кеп боп па, сұрасуға есен-аман.

Баласы Қожағұлдың Біржан салмын,

Сен түгіл сенен артық құмар маған.

Жалымнан ұстаған қызда арман қалмас,

Жібек жал арғымақпын тұмарлаған.

Еркек тілін алмайтын жының бар ма?

Адам деп сөз айтамын Сара саған.

Сонда қыздың берген жауабы:

Жалынмын жанып тұрған нөсерге өшпес,

Болатпын екі жүзді алмас кеспес.

Жөнімен сөздің жөнін сөйлеу керек.

Сандалып Арғынмын деп қылмай егес.

Ей, Біржан, кімге дәрі амандығың?

Сөз білсең бұ да сенің жамандығың,

Қыссасул-анбиядан көрмеп пе едің,

Белгілі мағлұм болды надандығың.

Адамды топрақтан жаратқан хақ,

Надандығың білінді бұл сөзге бақ.

Хауаға бұрын барған Адам ата,

Естігенің жоқ па еді мұны да ақмақ.

Данышпан білгіш қой деп ойлаушы едім

Арғында жүр екен ғой жоқты мақтап.

Найманда екі жүзді нар кескенмін,

Желкеңді қимақ үшін қойған саптап.

Тозаңын, анда-санда бір бұрқ етер,

Саулатсам бейпіл желді екі жақтап.

Күн көргелі келдің бе құрдым Арғын,

Жинауға сынық малта Найманды ақтап.

Артыңның ашыларын білмейсің бе?

Көрпеңді көсілсеңші бойға шақтап,

Жерге кіріп кетерсің жынды антұрған,

Шын қазсам асты-үстіңді жездей қақтап.

Делбелігі емес пе Біржан салдың,

Кісісін жеңе-тұғын жаңа таптық.

Талпынған жас баланың, білегіндей,

Қолымнан ұстатпаймын сен итке аппақ.

Сонда Біржан сөйлейді:

Жіберді домбырасын көкке сермеп,

Ағытты түрлендіріп әннен өрнек,

Сөзіме ызаланып алғаннан соң,

Дауысқа салды Біржан аспанға өрлеп.

«Мың жарым жылқы біткен Қожағұлға,

Сөйлеткен сені балап қазақ ұлға,

Асықша ақ жамбыны сұлуға аттым,

Тиінім шыққан емес сендей тұлға.

Сайратқан Орта жүздің бұлбұлымын,

Қызығып жүргенім жоқ алар пұлға,

Күшігін асыраған ұрғашы иттей,

Азғындап шектің Сара жылдан жылға.

Қырсығын, өз басыңнан арылған жоқ.

Тегістеп айыбыңды тізсем қылға.

Қолыңнан ұстатпайтын ерке болсаң,

Күлімсі әкең неге берді құлға.

Бар екен жаннан артық сөйлер сөзің,

Сүйенген қызыл тілге шын сорлы өзің,

Қолға түскен қалмақша ықтиярсыз,

Төрт болар құлға барсаң екі көзің.

Сөзіңе таң қаламын сынай алмай,

Айтқаным кетті саған ұнай алмай,

Көзіңді күшік құрлы бір ашпайсың,

Қортиған шірігіңді құдай алмай,

Есекке қосақтаулы бір қашырсың,

Күң сырын көпке жаяр жылай алмай.

Құшақ толар еркекке арапшың бар,

Сәнсисің күйгеніңнен шыдай алмай.

Жан жетпес ән-жырымның өрісіне

Құданың ризамын берісіне.

Сықылды қортық тайша бармақ байың,

Бір қойдың сыяр тұлып терісіне.

Алыстан түлеп ұшқан түз құсындай,

Біржанның жұрт таң қалар келісіне.

Қайғылы қара кемік байтал түгіл,

Арғымақ ат шыдамас желісіме.

Бәйге аты серпуіме шалмайтұғын,

Әрқашан жұрт таң қалар жүрісіме.

Мойыным жүзген қаздай иіледі.

Орта жүз ән шырқасам сүйінеді.

Арғынның жалғыз тоны қолға түссе,

Төрт Найман орта бойлы киінеді.

Найманда байлық бар ма біздің елдей?

Жүрсем де адам боламын мұнда келмей.

Қыз сөзін кек көрмейтін сайтаным бар,

Онымды тастамаймын өзім өлмей.

Атадан Біржан сал боп тудым артық,

Ұраным «Ер Қарқабат, Алтай-Қарпық».

Аққумен аспандағы ән қосамын,

Қозғасам ащы күйді түптен тартып.

Қырмызы, асыл бекзат бір мінезім,

Кетер ем еркек болсаң бір-ақ тарпып.

Қыз итті сыйлай-тұғын бір мінезім,

Самғаймын бәйге атындай артып-тартып.

Көкшетау дуанына даңқын, барған,

Мен Біржан алтын тудай айқындаған.

Естігелі, Сара сені, үш жыл болды,

Сері едім төңірекке құлаш жайған.

Түлкінің жүгірісін қыран байқар,

Ұялсаң, сөзің емес маған айтар,

Қанды көз, май жеп алған, ақиықпын,

Сен түгіл қасқыр көрсе бірақ шайқар.

Қайтару сұрамаймын келсе әнім,

Қыз сөзін парық қылмайтын ескі заңым,

Күнінде он көрінсе айнымайтын,

Кек төбет болды деме мені жаным.

Төстіктен жұрт таң қалар кергеніме,

Жеңбесем қуанбаймын келгеніме,

Ақ марал, осы жолы жығылмай кет,

Алтайдың душар болдың мергеніне.

Өзімдей бір басты адам сөз білмейді,

Құданың мың шүкірлік бергеніне,

Қыз сөзі батқан сайын жаным кірер,

Қарамай, қатты сөйле, өлгеніме.

Адымым күні бүгін қалыбында,

Екі жыл отыз беске келгеніме.

Қуырылып апшымның қай сасқаным,

Өтірік ентелетіп желгеніңе,

Көзімнің Көкшетаудан қыры түсті,

Аталық Қаптағайда жүргеніңде,

Аю болсаң басамын «аф» дегенде

Түспеймін жаман құстай көргеніңе.

Сонда Сараның, айтқаны:

Әй, Біржан, жасың үлкен, өзің аға,

Қымбаттығым белгілі білсең баға,

Қамысты терең көлдің сұқсырымын,

Қаңғырған ілдірмеймін қаршығаға,

Ежелден сен белгілі желді көрік,

Таң қалдым сәулетіңді сенің көріп,

Сені айдап ажалыңа алып келген,

Құт Маман, ер Шерубай қасыңа еріп,

Сөйлетпей шыға сала кеттім дерсің,

Түрімді көрсетейін сөйлеп беріп.

Қарны ашқан қырсығы бар еркек мысық,

«Сасық» дер аузы жетпей, майдан жеріп,

Кездеспей мен сықылды өнерпазға,

Дәндеме жүрген күңнен тезек теріп.

Өлеңді қолқа қылсаң ағытайын,

Самарқан жібегіндей оннан өріп.

Әншейін сыпайы деп қимай тұрмын,

Кезіңді төрт қылар ем иттей керіп.

Сөзбенен жеңемін деп ойламаңыз,

Бір жерден мүдірер деп көңіл бөліп.

Тіліңді тарта сөйле, Біржан батыр,

Жарамас жүдеп қайтсаң, іздеп келіп.

Тартылып таразыға тең келмейсің,

Тірілсең ертең кешке, бүгін өліп.

Арғынның тантықтығы міне осындай.

Кім байқар ер қадірін сөз қосылмай.

Жай тастап құшағымды кең созамын,

Қазақстанның ашық кітапханасы

9

Сен түгіл әкеңнен де бір шошынбай.

Күшпенен көндіремін болмасаң да,

Түстеніп тамақ жерсің, қонбасаң да.

Аптығып ақынсынып сандырама,

Ойлайсың артықпын деп оңбасаң да.

Найманға жалғыз тиын керегің жоқ,

Келесің қайыр сұрап анда-санда.

Мен пәлен дегеніңе сескенбеймін,

Шошыр деп қоразданып алдасаң да.

Ақыр өнер барынша байқасармын,

Өзіңді өзің мақтап арбасаң да.

Қарамды әр-берден соң бір көрмейсің,

Соңымнан үмітті боп қалмасаң да.

Тоймайтын жеті басты жалмауызсың,

Ескі-ұсқы елден жиып алмасаң да.

Қуып жетіп озармын Найман шалдап

Пысықсып ап дегенде самғасаң да.

Ей, Біржан, ділмәрсімай жүр жайыңа.

Әке десең көнбеймін ыңғайыңа.

Жауды аяған жаралы болар деген,

Шын тілеп сөйлейінші құдайыма.

Жылқының арығындай Арғын кедей,

Тойғансып мәз боласын, ішпей, жемей.

Құр айғай салғаныңа кім шошиды,

Жеңермін иттей қылып, адам демей.

Найманның аруағынан кет садаға,

Әзәзіл бола берме екі араға.

Жанақ та қобызымен түк қылған жоқ,

Оңай ма сендей сорлы бишараға.

Орынбай іздеп келіп кеткен қаңғып,

Жеңген жоқ Кеншімбайды о дағы аңдып.

Жанақ қашан жол алды Сабырбайдан,

Жаманын көтереді Арғын сән ғып.

Біржанды әке десе менсінбеймін,

Жаратты қыз да болсам сонша паң ғып.

Жынды бота сықылды бір делбені,

Құдайым тірі қойған несін жан ғып?

Біржанның айтқаны:

Арғынға жете алмайды Найман өлмей,

Ежелден артық туған теңдік бермей.

Жеңбесем осы жолы Сара сені,

Өлгенім жақсы емес пе үйді көрмей.

Сараның айтқаны:

Ей, Біржан, өнер бітер қай жеріңе?

Бұл жолы пайда ілінбес құр теріңе.

Жеңбек түгіл келмейсің ширегіме,

Әкеңнің менен қорықсаң кір көріне.

Біржанның айтқаны:

Арғынның көз жеткісіз аймағы бар,

Төңірек жеті дуан ойнағы бар.

Кім жетер Жанайдарға Алтайдағы,

Алты жүз жас бота мен тайлағы бар.

Шалқыған Жәнібек пен Тұрсын, Жанай,

Ит қосты Нұрмұхамбет, Досан,Қанай,

Солардың хисабына көз жетпейді,

Ол түгіл бір Шақамдай болсаң қалай.

Қаржаста бір құтым бар Мұса, Шорман,

Үзілмей келе жатыр ескі қордан,

Қажының белбаласы Садуақас,

Құтқарған сан қыранды түскен тордан.

Ұл туған Қазанғаптай ата ұлынан,

Тұқымы декдар шыққан жатынынан,

«Полковник» шен алады туа сала,

Шырылдап туған бала қатынынан.

Шыныбай асып еді, пір шағында,

Жан жетпес ер Қажекем аруағына.

Жамантай, Құсбек, Шыңғыс, Сартай терем

Ілінген талай Найман қармағына.

Тәттімбет ардагерім Арғын асқан,

Қырық түрлі күй ілінген бармағына,

Ежелден әрі баймын, әрі молмын,

Шын қызсам шыдамайсың зардабыма.

Адамның ақиығы хажы Құнанбай,

Сан жүйрік cay кеткен жоқ бір сыналмай.

Найманның әулиесі батыр Барақ,

Ішқұста болып кеткен түк қыла алмай,

Ыбырай жас жолбарыс білектенген,

Дұшпанға арыстандай жүректенген,

Өзінің заманының бозбаласы,

Перінің жігітіндей іргектелген.

Ей, Сара, қайсының бар оған жетер,

Өнерін көрген жанның есі кетер.

Адамның жалғыз басты білімдісі

Оны да жамандамас Найман бекер.

Орта жүз Абай қойды атын батпай,

Үйіне ояз кірмес жауап қатпай,

Арғынның асылдығы міне осындай,

Наймандай ағайынын жүрген сатпай.

Бар болса, бұған орай қоймай сөйле,

Әйтпесе сөзіңді қой босқа шатпай.

Сараның айтқаны:

Ей, Біржан, сөз сөйлейін анықтатып,

Көңілің ауырмасын, қабақ қатып,

Көкшетау, Қызылжарда талай Арғын,

Күн көрген жанын жалдап, жатақ жатып,

Найманнан қай жерің бай мақтағанмен,

Тентіреп нан жемейміз шілік сатып.

Бармаған соң жайымды білмейді деп,

Құр босқа мақтанасың тәңірі атып.

Найманда, Қаракерей, Сыбан, Мұрын,

Жеті ата Жолымбетке құйған нұрын,

Шерубай, Тана мырза, ер Тәуке-бай,

Қай қазақ сөз бастаған онан бұрын.

Баласы Қозыбайдың Тілеуберді,

Алихан оның ұлын әркім көрді.

Құдайдан қорыққан Арғын осал демес,

Қарадан хан боп шыққан Қисық ер-ді.

Жан жетпес Бабатайға Жалбы Жанақ,

Аққожа би, Ақтайлақ асқан манап,

Ақтамберді, Алтыбай, Ырайымбет,

Дұшпанын қуалаған қойдай талап.

Кенжеқұл, қазақ жетпес бабасына,

Төрт арыс билік айтқан баласына.

Байтұқа, Кеңесбай мен Құт Данияр,

Тұңғиық сөздің сөйлер шамасына.

Арғын жоқ мақтанғанмен Тойғылудай,

Қор құйған қыдыр келіп сабасын-ай,

Бірін-бірі аңдыған қу Арғынсың,

Мақтанған мінсең орыс шанасына,

Екі жыл бақ айналса біреуіңе,

Қайдағы жаулық қылған данасына.

Арғында кісілік жоқ мен білмейтін,

Қарны ашса қарамайды анасына.

Кім жетер Қабанбайға дуа қонған,

Үзілмей тұқымына қуа қонған,

Қожағұл, Әлі, Жәкеш, ер Әділбек,

Сүлеймен оның ұлы шықты соңнан.

Бұтабай, Байжігітте, құт Шиямбай,

Сасан би, шапты Кенже жауға аянбай,

Шынымен құлаш ұрып самғай берсем,

Қаласын, жетпек түгіл бір таянбай.

Таласпас, Танекенің жан бағына,

Жеңермін егер тартса іс ағына,

Шетінен қыдыр қонған өңшең құтым,

Мың-мыңнан құт тастаған арт жағына.

Арғынның болад дейді қызы сойқы,

Шот маңдай, иегі ұзын, мұрны кейкі.

Бұйра шаш, дөң жаурын, қысқа тұмсық,

Дорбелжі дорбиған күң ойқы-шойқы.

Жігіті Қоқандықтың аңлағандай,

Аптығар өрттің шалқып жанғанындай,

Асыққа ақ жамбыны ертіп құйған,

Найманның жігіт қайда Бағланындай.

Екі ауыз ән білгені ақынмын дер,

Қыдырдан түсте бата алғанындай.

Ұятсыз сіздің елдің бәрі даңқой,

**Page 12 - БІРЖАН САЛ ҚОЖАҒҰЛҰЛЫ. АЙТЫСТАРЫ**

Basic HTML Version

[**View Full Version**](http://ikitap.kz/book/birzhansal_aitystary/index.html#/12/zoomed)

[**Table of Contents**](http://ikitap.kz/book/birzhansal_aitystary/files/assets/basic-html/toc.html)

[[http://ikitap.kz/book/birzhansal_aitystary/files/assets/basic-html/style/prevactive.png](http://ikitap.kz/book/birzhansal_aitystary/files/assets/basic-html/page11.html)](http://ikitap.kz/book/birzhansal_aitystary/files/assets/basic-html/page11.html)

**[Page 11](http://ikitap.kz/book/birzhansal_aitystary/files/assets/basic-html/page11.html)**

[[http://ikitap.kz/book/birzhansal_aitystary/files/assets/basic-html/style/nextactive.png](http://ikitap.kz/book/birzhansal_aitystary/files/assets/basic-html/page13.html)](http://ikitap.kz/book/birzhansal_aitystary/files/assets/basic-html/page13.html)

**[Page 13](http://ikitap.kz/book/birzhansal_aitystary/files/assets/basic-html/page13.html)**

Қазақстанның ашық кітапханасы

12

Айтпасаң мұнан басқа қалғаныңды-ай.

Қапыда қалдым деме, ақын Біржан,

Көңліңнен қоймай сөйле арманыңды-ай.

Сара ақын екеніне көзің жетпей,

Осында қайдан білдің қармануды-ай.

Найманнан жылда тойып кетсең-дағы,

Қоймайсың жылда келіп жалмануды-ай.

Елу күн ғайып білген сұсты құспын,

Білмеймін, әкеңнен де алдануды-ай,

Өзіңді ата қылдың, құс та қылдың,

Жайымды адам күймен атайын мен.

Өнерге екі жағым бәрі бірдей,

Құр босқа бөгелемін келіспей нем.

Сайраған бүтін Найман бұлбұлымын.

Ұрғашы ғой демесең, қай жерім кем.

Құдай талап бермесе сүйегіне,

Жабайы тұлпар болмас жегенмен жем.

Арғымақ ғиялының артығымын,

Он күндей тынбай шапсам бір алмас дем.

Өз басым ұрғашының қара тілі,

Иранбақ бет бітісім қызыл гүлі.

Біржан сал, құдай айдап өзің келдің,

Іздеуге ойланып ем өткен жылы.

Майысып нәзік белім бұраң қаққан,

Қырық түрлі, дана кеудем өнер тапқан.

Сөйлесе май тамызған бұлбұл тілім,

Сықылды кәуһар сағат нақыс шапқан.

Ажымсыз он саусағым бәрі де аппақ,

Болғанда аузым сағат, ернім қақбақ.

Міні жоқ отыз тісім меруерттей,

Ерінбей тіздіргендей адамзатқа-ақ.

Мойыным сұңғағындай жүзген қудың,

Лебізім шырынындай шарбат судың.

Қаққанда төңкерілген қас бітімім.

Ашылған айбатындай жібек тудың.

Қырмызы қызыл жібек маңдайым кең,

Арғынның құдай кәне, қай қызы тең.

Тал бойым ұзын да емес, қысқа да емес,

Азар дұшпан болсаң да қай жерім кем.

Тамағым жас баланың білегіндей,

Иығым нақ сандалдың тірегіндей.

Бет алдым қоңыр қаздың кеудесіндей,

Тал бойым жолбарыстың жүрегіндей,

Арғынды мақтасаң да артық Найман,

Жетпек тұрсын байлыққа өтті Найман.

Бұралқы елге сіңген күшік иттей,

Бай болсаң мұнда Біржан, келдің қайдан.

Найманның Арғын жетпес қоғамына,

Қаласың бекер мақтап обалына,

Базарда қымыз сатып күн көресің,

Естимін таянды деп жоғалуға.

**Page 13 - БІРЖАН САЛ ҚОЖАҒҰЛҰЛЫ. АЙТЫСТАРЫ**

Basic HTML Version

[**View Full Version**](http://ikitap.kz/book/birzhansal_aitystary/index.html#/13/zoomed)

[**Table of Contents**](http://ikitap.kz/book/birzhansal_aitystary/files/assets/basic-html/toc.html)

[[http://ikitap.kz/book/birzhansal_aitystary/files/assets/basic-html/style/prevactive.png](http://ikitap.kz/book/birzhansal_aitystary/files/assets/basic-html/page12.html)](http://ikitap.kz/book/birzhansal_aitystary/files/assets/basic-html/page12.html)

**[Page 12](http://ikitap.kz/book/birzhansal_aitystary/files/assets/basic-html/page12.html)**

[[http://ikitap.kz/book/birzhansal_aitystary/files/assets/basic-html/style/nextactive.png](http://ikitap.kz/book/birzhansal_aitystary/files/assets/basic-html/page14.html)](http://ikitap.kz/book/birzhansal_aitystary/files/assets/basic-html/page14.html)

**[Page 14](http://ikitap.kz/book/birzhansal_aitystary/files/assets/basic-html/page14.html)**

Қазақстанның ашық кітапханасы

13

Мақтанып жоқ нәрсеңді айтпа маған,

Рас жаным ашиды Біржан саған.

Сөз білсең көп таласпа меніменен,

Алысып құр қу даңмен қалмас бағаң.

Ей, Біржан, шыдамаймын қылығыңа,

Мақтанба Құсбек, Сартай ұлығыңа.

Үстіне Жамантайды сомдап қоссаң,

Барақтың пар келмейді сынығына.

Ұстаған Тобықтыға дүре соғып,

Аққан қан ат суарған тұнығына.

Қапанның Байқарамен қосы қонса,

Жетпеген қалың тоғай қорығына.

Қазбек Құнанбайды найзалаған,

Төрем түгіл Төленгүт, жорығына.

Садырбай, Жаманбала, Арқабайым,

Төл емген екі енені марқадайын,

Есілге, Едіреймен қамалған қу,

Көкмайса жерің бар ма Арқадайын.

Ақ Найман Қожамбетке Арғын жетпес,

Төрт ру Қаратайдан қазақ етпес.

Көкжарлы Сары, Жомарттай қайсының бар,

Қызығы Мысыр, Шамдай естен кетпес.

Есігі іргенекті жатыр талай,

Ойласаң есің шығар санай-санай.

Бора батыр көптігі толық дуан,

Атасы әулие өткен ер Қонақбай,

Дәулетке Бора-дағы артық асқан.

Кім баймын дегенменен жағаласқан.

Жаяубайлар көрді ғой малдан ыза,

Қозғалып көшіп жұртқа жете алмастан.

Қайсы Арғын жетеді Аман, Көшеріме,

Мен дайын сөзді қалай десеріңе,

Кең қолтық өзім теңдес кез болмаса,

Алтайдың көзім толмас есеріне.

Түйкі мен Жоламандай тумас қазақ,

Дұшпанын беттетпеген жүндей сабап.

Менімен айтысуға қайда жеттің,

Жыл сайын мүжуші едің сүйек қажап,

Қоңырға жан теңелмес Бәкешпенен,

Құр айғай түк өнбейді егеспенен.

Түнеп қыдыр қонбаған Ыбырайға:

Күн етті тойсам деген өңешпенен.

Ел арытпас Серікбайдың жарлығынан.

Құт болды бас қыдыры барлығынан.

Мақтаған ЬІбырайың дәнеңе емес,

Бүлінді бар Тобықты пандығынан.

Наймандай, Арғын болмас қоңыр майда,

Ел тоқтар бір мінез жоқ Ыбырайда.

Қазақта өнері асқан ер болғанда

Бағланы Жігітектің кетті қайда.

....................................................................

**Page 14 - БІРЖАН САЛ ҚОЖАҒҰЛҰЛЫ. АЙТЫСТАРЫ**

Basic HTML Version

[**View Full Version**](http://ikitap.kz/book/birzhansal_aitystary/index.html#/14/zoomed)

[**Table of Contents**](http://ikitap.kz/book/birzhansal_aitystary/files/assets/basic-html/toc.html)

[[http://ikitap.kz/book/birzhansal_aitystary/files/assets/basic-html/style/prevactive.png](http://ikitap.kz/book/birzhansal_aitystary/files/assets/basic-html/page13.html)](http://ikitap.kz/book/birzhansal_aitystary/files/assets/basic-html/page13.html)

**[Page 13](http://ikitap.kz/book/birzhansal_aitystary/files/assets/basic-html/page13.html)**

[[http://ikitap.kz/book/birzhansal_aitystary/files/assets/basic-html/style/nextactive.png](http://ikitap.kz/book/birzhansal_aitystary/files/assets/basic-html/page15.html)](http://ikitap.kz/book/birzhansal_aitystary/files/assets/basic-html/page15.html)

**[Page 15](http://ikitap.kz/book/birzhansal_aitystary/files/assets/basic-html/page15.html)**

Қазақстанның ашық кітапханасы

14

....................................................................

....................................................................

....................................................................

Сал Біржан, мақтансаңшы түбін ойлай,

Арғынның бәрін білем бірін қоймай.

Күнінде-ақ болып тұрған ел бүлінді,

Тобықты быт-шыт болды үріккен қойдай.

Быт-шыт қып Тобықтыны тентіретті,

Түбіне аяғында түгел жетті.

Елге құт, берекелі кісі болса,

Маңғазы Шекетайың қайда кетті.

Өнердің күш көрерсің өкімінен,

Сезімнің түйсең керек секілінен.

Жарыған жалғыз Арғын көрінбейді,

Жас қызын ұстап берген кекілінен.

Түйеше құр бойыңа сенесің сен.

Қара керей Матайға жау болған жоқ,

Барақтың артық қайрат етуінен.

Ісің жоқ Найман қуып жетуінен.

Тойғұлының асында бәйге тікті,

Тоғыз қыз Арғын берген жетімінен.

Төлеуші ең бір түйе ұрлап екі бала,

Антұрған ұялмайсың бітіміңнен.

Құтырмай жайыңа жүр жынды делбе,

Келіп кісі болмассың біздің елге,

Сыр білмейтін жеріңе мақтана бер,

Бұл жақта құр айғайың кетер желге,

Ей, Біржан, көңіліңді тындырайын,

Аруақ пенен құдайға ұрдырайын.

Найманда түлеп ұшқан ақиықпын,

Топшыңды қанатыммен сындырайын.

Құнанбай не себепті Омбы барған,

Ер еді өз басы әділ қылды жарған.

Ел тоқтап сасқан кезде ұйытқы болар,

Баласы жоқ ақ дейді оңды болған.

Ей, Біржан, бұ да жетер бір басыңа,

Құл болып одандағы тұр қасыма.

Сен дағы жас күніңнен ардакерсің,

Құрбың мен жеткізбеген құрдасыңа.

Әуенің жез сырнайдың көмейіндей,

Әніңнің қазақ жетпес бұрмасына.

Ақын емес жігітсің әңгімешіл,

Мұныңмен шыға алмайсың қыр басына.

Он Жанақ, он Орынбай жолдас алсаң,

Мен кепіл сен жеңілмей тұрмасыңа.

Есің болса, осымен тоқта Біржан.

Арғынды бос қаздырмай ұрғашыға.

Сонда Біржанның айтқан жауабы:

Құтыма тіл тигізбе, ер Құнанбай,

**Page 15 - БІРЖАН САЛ ҚОЖАҒҰЛҰЛЫ. АЙТЫСТАРЫ**

Basic HTML Version

[**View Full Version**](http://ikitap.kz/book/birzhansal_aitystary/index.html#/15/zoomed)

[**Table of Contents**](http://ikitap.kz/book/birzhansal_aitystary/files/assets/basic-html/toc.html)

[[http://ikitap.kz/book/birzhansal_aitystary/files/assets/basic-html/style/prevactive.png](http://ikitap.kz/book/birzhansal_aitystary/files/assets/basic-html/page14.html)](http://ikitap.kz/book/birzhansal_aitystary/files/assets/basic-html/page14.html)

**[Page 14](http://ikitap.kz/book/birzhansal_aitystary/files/assets/basic-html/page14.html)**

[[http://ikitap.kz/book/birzhansal_aitystary/files/assets/basic-html/style/nextactive.png](http://ikitap.kz/book/birzhansal_aitystary/files/assets/basic-html/page16.html)](http://ikitap.kz/book/birzhansal_aitystary/files/assets/basic-html/page16.html)

**[Page 16](http://ikitap.kz/book/birzhansal_aitystary/files/assets/basic-html/page16.html)**

Қазақстанның ашық кітапханасы

15

Алашқа аты шыққан кер бұландай,

Ескермес он ақынды есіл басым,

Қадалдың маған Сара сұр жыландай.

Сен түгіл жеткен емес еркек қуып,

Төмен болған жерім жоқ, өзім туып,

Шынымен жайнаң қағып самғағанда,

Тұсыма келген емес адам жуық.

Менсінбей қапы болып өкінермін,

Ызғарлы көрінеді сөзің суық.

Болдырып түстен кейін сандырарсың.

Байталсың қапелімшіл бір жел қуық.

Барынша өнеріңнің аянбай сал,

Көңілімді көтермей-ақ сөзбен жуып,

Мені қалай сен бала кемітесің,

Жорғамын сарынымен самғайтұғын.

Бәйге аты серпілімді шалмайтұғын.

Әнімді он екі взвод жіберемін,

Есіңнен өле-өлгенше қалмайтұғын.

Ежелден құлаш мойын көк айылмын,

Ылауға жеті күнге талмайтұғын.

Болатпын екі жүзді жетем құрыш,

Күйсеуін шапқан түйе танбайтұғын.

Гауһармын бозбалаға сәуле берген,

Дәндеме жаманыңнан жанбайтұғын.

Ой желке, қамыс құлақ қара көкпін,

Тұнықтан жүзіп ішпей қанбайтұғын.

Ұрғашылық қылмасаң бір басыма,

Қазақ жоқ Біржан десе нанбайтұғын.

Даусымның жаңа түсті кәрі жыны,

Дәуірлеп барған сайын болмайтұғын.

Қарқабат, Қарақожа ата-бабам,

Осындай ерегісте қолдайтұғын.

Қырымға қарайтұғын қара кермін,

Аң алмай жерге бекер қонбайтұғын.

Айнымас қанды балақ ақиықпын,

Тұяғым тиген қасқыр оңбайтұғын.

Асылмын аспандағы құс болғанда

Қаңтарда қалшылдаған тоңбайтұғын.

Тұлпармын «Көрұғылының» Пырағындай,

Алдына жүгірсе алдына мал салмайтұғын.

Рүстем-Дастандаймын дәл өнерге,

Меңгеріп кісі билеп алмайтұғын.

Бір итке елің неге берем дейді!?

Алаштан лайықсың таңдайтұғын.

Он бестен ұрғашыға саятшымын,

Күн сайын қанжығамды қандайтұғын.

Аңдап бас аяғыңды, байғұс Сара,

Мен сенің кісің емес алдайтұғын.

Сонда Біржанның айтқан жауабы:

**Page 16 - БІРЖАН САЛ ҚОЖАҒҰЛҰЛЫ. АЙТЫСТАРЫ**

Basic HTML Version

[**View Full Version**](http://ikitap.kz/book/birzhansal_aitystary/index.html#/16/zoomed)

[**Table of Contents**](http://ikitap.kz/book/birzhansal_aitystary/files/assets/basic-html/toc.html)

[[http://ikitap.kz/book/birzhansal_aitystary/files/assets/basic-html/style/prevactive.png](http://ikitap.kz/book/birzhansal_aitystary/files/assets/basic-html/page15.html)](http://ikitap.kz/book/birzhansal_aitystary/files/assets/basic-html/page15.html)

**[Page 15](http://ikitap.kz/book/birzhansal_aitystary/files/assets/basic-html/page15.html)**

[[http://ikitap.kz/book/birzhansal_aitystary/files/assets/basic-html/style/nextactive.png](http://ikitap.kz/book/birzhansal_aitystary/files/assets/basic-html/page17.html)](http://ikitap.kz/book/birzhansal_aitystary/files/assets/basic-html/page17.html)

**[Page 17](http://ikitap.kz/book/birzhansal_aitystary/files/assets/basic-html/page17.html)**

Қазақстанның ашық кітапханасы

16

Қазақ жоқ хан Бараққа теңгерілген.

Күшімен Арғын — Найман меңгерілген.

Есіл ер, аруақ біткен заманында,

Тоқтыдай сан Тобықты өңгерілген.

Еркек жоқ өз басыма теңгерілген,

Сөз пірім он жасымнан меңгерілген.

Небір көзге олқы боп көрінсем де,

Сан жүйрік қойдан оңай өңгерілген.

Ұшырған тәрбиелеп ақ тұйғынмын,

Матайдың Қаракерей сеңгерінен,

Даусыма аспандағы құс айналар,

Құбылып тоты құстай төңкерілген.

Антұрған, құдай қане, жасырмай айт,

Сөзім жоқ бір кісіден кем көрінген.

Сайраған мен бір Найман бұлбұлымын,

Қапаста жел тигізбей жем берілген.

Жұрт сыншы, өзі білмес екі даугер,

Белгі жоқ адымында теңгерілген.

Мақтанғаным болмаса осы кеудем,

Он Арғын шалымымнан кем көрінген.

Бірінен-бірі дамып асып түсер,

Дауысым алтын тудай, шан, көрінген.

Сонда Біржанның атқан жауабы:

Жарайды, жаным Сара, осы сөзің,

Тас түлек тұрымтайдай екі көзің,

Сөз айтар қандай адам деген кезде,

Алдымнан құдай айдап келді кезің.

Бір асқанға, бір тосқан бар-ақ деген,

Талайдың қисық деуші ем құрған тезін.

Шіркін-ай мұндай жүйрік туармысың,

Сөйлейсің алтындай ғып сөздің жезін.

Қанатын күн шалмаған ақ тұйғынның,

Жапалақ иемденер басқан ізін.

Қор болдың бір қортыққа Сара қалқам,

Армансыз қылар кімнің үйі-түзін.

Дені сау адам емес Тастанбегің,

Жүр екен тастай алмай о да қызын.

Біліп ем, Сара, сенің сыңарыңды,

Баса алмай армандамын құмарымды,

Ақ үйден айғай салып шыққан кезде-ақ,

Білгенмін сөзге қайрат қыларыңды.

Сұмдықпен бит ішіне қан құясың,

Білмейсің неден зар боп жыларыңды

Майысқан сегіз қырлы жүйрік-ақ сың,

Қай жерден болжамайсың тынарыңды.

Шақыртып күйеуіңді осында алдырт,

Көрейін таңдап қосқан сыңарыңды.

Тез алдырт күйеуіңді Сара саңлақ,

Көрейін еркегіңді тиген таңдап,

**Page 17 - БІРЖАН САЛ ҚОЖАҒҰЛҰЛЫ. АЙТЫСТАРЫ**

Basic HTML Version

[**View Full Version**](http://ikitap.kz/book/birzhansal_aitystary/index.html#/17/zoomed)

[**Table of Contents**](http://ikitap.kz/book/birzhansal_aitystary/files/assets/basic-html/toc.html)

[[http://ikitap.kz/book/birzhansal_aitystary/files/assets/basic-html/style/prevactive.png](http://ikitap.kz/book/birzhansal_aitystary/files/assets/basic-html/page16.html)](http://ikitap.kz/book/birzhansal_aitystary/files/assets/basic-html/page16.html)

**[Page 16](http://ikitap.kz/book/birzhansal_aitystary/files/assets/basic-html/page16.html)**

[[http://ikitap.kz/book/birzhansal_aitystary/files/assets/basic-html/style/nextactive.png](http://ikitap.kz/book/birzhansal_aitystary/files/assets/basic-html/page18.html)](http://ikitap.kz/book/birzhansal_aitystary/files/assets/basic-html/page18.html)

**[Page 18](http://ikitap.kz/book/birzhansal_aitystary/files/assets/basic-html/page18.html)**

Қазақстанның ашық кітапханасы

17

Ырас жаны ашыса Тұрысбектің,

Белгісі білінеді келсе сонда-ақ.

Шыбықтай жігіт шығар өңі нұрлы,

Өнері өзің теңдес сегіз қырлы,

Шеберден мін алатын мініскермін,

Ер шығар тоты құстай неше түрлі.

«Жақсыны көрмек үшін» деген Сара,

Өзің түгіл ел қамын жеген Сара,

Мырзаңды ит Жиенқұл шапшаң шақырт,

Ұялып бөгелесің, неге Сара?

Сонда Сараның Найманның

жақсыларына шағынып айтқаны:

Хажеке-ау, мынау қалай ақырады,

Жиенқұл тез келсін деп шақырады.

Көруге асылыңды әпкеліңдер,

Аулыңда ол келгенше отырады.

Арғынға жол бермеген есіл тілім,

Күн етпей, қор боп ұшқан қызыл гүлім,

Сіздерден ұялғаннан үндемеуші-ем,

Есекке қосақтаулы өтті күнім.

Өзі білер деуші едім жақсылардың

Ақыры қайғы болды енді мұным.

Алтайдың сандағымен сөйлесем де

Жоқ екен жүйрік иттей өлсем құным.

Сіздерге сенетұғын сорлы басым,

Келгенде Жиенқұлға шықпайды үнім,

Өздерің Жиенқұлды көріп едің,

Құдайдан қорықпай шыдап беріп едің

Отырған «Найман шалдың» аруағына,

Бәріңе қыз да болсам серік едім.

Біржанға көрсетіңдер Жиенқұлды,

Бар жұртқа оның сыры аян болды,

Ұяттан кісі өлмейді, сағы сынар,

Қайтейін құдай қосып нем болды.

Итіңді келмесе де келтір байлап,

Өлмесін зығырданым күнде қайнап,

Ағалар нәсіліңе дұрыс болса,

Құдайға тапсырамын «Қаптағайлап»,

Хажеке-ау, көріп келдің хақтың үйін,

Мен түгіл ботаңа да зорлық қиын.

Жиенқұл ерім болып тұрар ма екен?

Күнінде таңда — махшар болса жиын.

Көзімді аш, көңілімді ала қылмай,

Кетсең де өкпеледім бала қылмай,

Сыртынан елеңменен шақырайын,

Біржанға өзімді-өзім таба қылмай.

Сәлем де Жиенқұлға келсін жатпай,

Келуге шошынады неден батпай,

Әркімнің қолда бары өзіне алтын,

**Page 18 - БІРЖАН САЛ ҚОЖАҒҰЛҰЛЫ. АЙТЫСТАРЫ**

Basic HTML Version

[**View Full Version**](http://ikitap.kz/book/birzhansal_aitystary/index.html#/18/zoomed)

[**Table of Contents**](http://ikitap.kz/book/birzhansal_aitystary/files/assets/basic-html/toc.html)

[[http://ikitap.kz/book/birzhansal_aitystary/files/assets/basic-html/style/prevactive.png](http://ikitap.kz/book/birzhansal_aitystary/files/assets/basic-html/page17.html)](http://ikitap.kz/book/birzhansal_aitystary/files/assets/basic-html/page17.html)

**[Page 17](http://ikitap.kz/book/birzhansal_aitystary/files/assets/basic-html/page17.html)**

[[http://ikitap.kz/book/birzhansal_aitystary/files/assets/basic-html/style/nextactive.png](http://ikitap.kz/book/birzhansal_aitystary/files/assets/basic-html/page19.html)](http://ikitap.kz/book/birzhansal_aitystary/files/assets/basic-html/page19.html)

**[Page 19](http://ikitap.kz/book/birzhansal_aitystary/files/assets/basic-html/page19.html)**

Қазақстанның ашық кітапханасы

18

Біржанға бір тырнағын тұрмын сатпай,

Көрінсін Біржан салға ай сықылды,

Ақ құйрық көңіл ашар шай сықылды.

Ұсынса қол жетпейтін арғымағым,

Арғынға баламаймын тай сықылды.

Тез келіп амандассын Біржан салға,

Көрінсін айбаттанып Арғын шалға,

«Әркім теке қояды өз ылағын»,

Әйтеуір мені сатып алды малға.

Бермесін дұшпаныма намысымды,

Біледі, Арғын — Найман дабысымды,

Бар болса шыбын жаны шапшаң жетсін,

Ел таныр арғымақтай шабысымды.

Қылмасын дос Жиекем сөзге сынық,

Шарбаттай ағып жатқан сөзім тұнық,

Қамалдан тартынбайтын қайран басым,

Көлге кеп қойып кетсін көзді жұмып,

Асылым құдай берген өз бағыма,

Теңелмес жеті Біржан тырнағына,

Найманда ұлы дария саяткерім,

Балық боп ілінгенмін қармағына.

Бағының зор екенін көрсін Арғын,

Сықылды салтанатым батыр Тарғын.

Көрмеп пе Біржан ондай болам десе,

Сескенбей шапшаң жетсін біздің балғын.

Бесіннен қалмай жетсін жаны болса,

Бөгелмей жете көрсін әлі болса,

Елден қайыр сұраған кедей Біржан,

Алмай ма, мендей қызды малы болса.

Көрінсін саясатпен менің серім,

Сол еді құдай қосқан барар жерім,

Кедейге қонақ асы тай әкелсін,

Талабы Тәттімбеттей асыл серім.

Сонда Біржан сөйлейді:

Көрейін, кісі жібер, күйеуіңе,

Көнбейді жаман болса сүйенуге,

Күйеуің қандай екен, көзім көрсін,

Адамның таласасың біреуіне.

Жасырмай көрсет көзге келтіріп-ақ,

Сөзбенен жүдеттің ғой өлтіріп-ақ,

Ұялмай осы топқа көріне ме?

Өнерсіз жігері жоқ жетпегір-ақ.

Сараның айтқан сөзі:

Хажеке-ау, кісі жібер балаңызға.

Әзәзіл болды Біржан арамызға,

Сыртынан мақтасам да керек болды,

Көрсетпей жігітті ұрлап қаламыз ба?

**Page 19 - БІРЖАН САЛ ҚОЖАҒҰЛҰЛЫ. АЙТЫСТАРЫ**

Basic HTML Version

[**View Full Version**](http://ikitap.kz/book/birzhansal_aitystary/index.html#/19/zoomed)

[**Table of Contents**](http://ikitap.kz/book/birzhansal_aitystary/files/assets/basic-html/toc.html)

[[http://ikitap.kz/book/birzhansal_aitystary/files/assets/basic-html/style/prevactive.png](http://ikitap.kz/book/birzhansal_aitystary/files/assets/basic-html/page18.html)](http://ikitap.kz/book/birzhansal_aitystary/files/assets/basic-html/page18.html)

**[Page 18](http://ikitap.kz/book/birzhansal_aitystary/files/assets/basic-html/page18.html)**

[[http://ikitap.kz/book/birzhansal_aitystary/files/assets/basic-html/style/nextactive.png](http://ikitap.kz/book/birzhansal_aitystary/files/assets/basic-html/page20.html)](http://ikitap.kz/book/birzhansal_aitystary/files/assets/basic-html/page20.html)

**[Page 20](http://ikitap.kz/book/birzhansal_aitystary/files/assets/basic-html/page20.html)**

Қазақстанның ашық кітапханасы

19

Өзіңнің құла жорғаң барсын оған,

Жиекем «Бижан» ерін салсын оған.

Біржанды бір қаққаннан қалдырмас ем,

Құдайым мені жар ғып қосты соған.

Хажеке-ау, алдыртыңыз қонақ кетпей,

Біржан тұр көремін деп сөзге бітпей,

Ажал да кісі таңдап алады екен,

Сол итті, неге қойған алып кетпей.

Қонжиып мінер құла жорға барса,

Келе алмас сол шіркінің қорғаласа,

Рас бізді масқара қылар сонда,

Қорс етіп бармаймын деп үйде қалса.

Кісі емес ел намысын ұққандай-ақ

Ер бияз елсіз тауға шыққандай-ақ.

Жиенқұл күжірейіп келер ме екен,

Он мата арқасына тыққандай-ақ.

Бар еді ұлы-қызың хажы аға,

Қалдым ғой Біржан деген беймазаға,

Өзіңнің болып тұрған заманыңда,

Дені сау кез болмадым бір тазаға.

Арғынды бір дөңгелек деп едіңіз,

Мен түгіл Найман қамын жеп едіңіз.

Меке мен зиярат қылып Байтулланы,

Бақытыма аман-есен кеп едіңіз.

Көрмейсіз неге менің көз жасымды...

Сол жерде Біржан тоқтап сөз басылды.

Жиылған «Қаптағайдың» жақсылары,

Басқаға айырып бер өз басымды.

Алдырып не қылады оны Біржан,

Көруге ынтық емес соны Біржан,

Арғыннан асып кеткен бай болмайды,

Жеткенмен Жиенқұлға қолы Біржан.

Сонда Біржанның айтқаны:

Шырағым Сара, сендей тумас бала,

Шежіре туармысың мұндай дана.

Обалың Есімбек пен Тұрысбекке,

Жігітің жөндеу екен ей бишара.

Ел-жұртың қорықса керек көз жасыңнан,

Қиып кеткім келмейді мен қасыңнан.

Кемітер қай жеріңді дұшпан шіркін,

Адамзат озар емес бір басыңнан.

Жіберме Жиенқұлға шақыруды,

Өнерсіз үйде білер аһ ұруды,

Қайнайды зығырданым көргеннен соң,

Алдырма бекер мұнда кәпіріңді.

Білесің, Арғын— Найман тегіс затын,

Алашқа шығып еді Біржан атым.

Кісіге сен сықылды малын шашпай,

Қазақ та қылады екен итті қатын.

**Page 20 - БІРЖАН САЛ ҚОЖАҒҰЛҰЛЫ. АЙТЫСТАРЫ**

Basic HTML Version

[**View Full Version**](http://ikitap.kz/book/birzhansal_aitystary/index.html#/20/zoomed)

[**Table of Contents**](http://ikitap.kz/book/birzhansal_aitystary/files/assets/basic-html/toc.html)

[[http://ikitap.kz/book/birzhansal_aitystary/files/assets/basic-html/style/prevactive.png](http://ikitap.kz/book/birzhansal_aitystary/files/assets/basic-html/page19.html)](http://ikitap.kz/book/birzhansal_aitystary/files/assets/basic-html/page19.html)

**[Page 19](http://ikitap.kz/book/birzhansal_aitystary/files/assets/basic-html/page19.html)**

[[http://ikitap.kz/book/birzhansal_aitystary/files/assets/basic-html/style/nextactive.png](http://ikitap.kz/book/birzhansal_aitystary/files/assets/basic-html/page21.html)](http://ikitap.kz/book/birzhansal_aitystary/files/assets/basic-html/page21.html)

**[Page 21](http://ikitap.kz/book/birzhansal_aitystary/files/assets/basic-html/page21.html)**

Қазақстанның ашық кітапханасы

20

Дұшпаның жамандайды не деп сені,

Белгіге жарар саған берсем нені,

Бір басты адам болмас, сен өнерлі,

Айбатың әлемге аян ай бедерлі.

Садаға тырнағыңнан кетсін Сара,

Сан жүйрік көріп едім мен не дүрді,

Сонда Біржан сөз айтты біздің жаққа,

Ұмытпан Сара сені әр уақытта,

Қайырған сөзбен жетіп есіл шіркін,

Көрермін қайта айналып қайсы уақытта?

Есімбек боққа сатпа асылыңды,

Сыйлай көр, қыз да болса, нәсіліңді,

Ұқбасаң, Арғын жоқты айтты дерсін,

Есеке-ау, құлағыңа ал осынымды.

Қылайын көп ұзатпай сөзді қысқа,

Өлеңге жан көрмедім мұнан ұста.

Аты ұрғашы демесең қарындасың,

Адамның артығы екен осы тұста.

Шынымен бапты күнде дұға салса,

Ілеспес ақын түгіл ұшқан құс та,

Обал тұрған орнында жауап та бар,

Жиенқұл тең емес қой бұл байғұсқа.

Закунде зорлық болмас жанды адамға,

Жақсыны қор қып болмас бір наданға,

Жәнеде аят пенен хадис те бар,

Жылатып берме деген еш адамға.

Хажы барған «Қаптағайдың» арыстаны,

Жалғыз сіз осы күнде данышпаны,

Өзіңе құдай беріп тұрған кезде,

Дұшпанның топ етеді алысқаны.

Көрмеп пе Сарадай қыз теңін тапса,

Ішінен өнер қысар аузын ашса.

Қор болып Жиенқұлға жібергенше,

Қытайша он есе артық басын шапса,

Тұрысбек, Есімбектен, cay тұр Маман,

Таянды қайтар уақытым енді маған.

Айналып ендігі жыл бір келермін,

Тысқары топырақтан болсам аман.

Сараны Жиенқұлға бере көрме,

Қызы түгіл ер құнына келер шамаң.

Бар болса сүйегіңде ойларсыңдар,

«Өлі тілін тірі алмас» деген заман.

Байлаулы бала құстай Сара сорлы,

Жоқ екен осы күнде мұнан жаман.

Алқисса, Сараның күйеуінен ұялып, Біржанға көрсете алмай, Жиенқұлды, жамиғы

Найман тоқтады, қыз әм тоқтадым — деді. Намыс жақсыларым Жиенқұлдан айырар ма

деп, болмаса айтар сөзім басқа еді,— деді.

Енді Сараның өзінің айтқан сөзі:

Сал Біржан, жүріп кетті амандасып,

**Page 21 - БІРЖАН САЛ ҚОЖАҒҰЛҰЛЫ. АЙТЫСТАРЫ**

Basic HTML Version

[**View Full Version**](http://ikitap.kz/book/birzhansal_aitystary/index.html#/21/zoomed)

[**Table of Contents**](http://ikitap.kz/book/birzhansal_aitystary/files/assets/basic-html/toc.html)

[[http://ikitap.kz/book/birzhansal_aitystary/files/assets/basic-html/style/prevactive.png](http://ikitap.kz/book/birzhansal_aitystary/files/assets/basic-html/page20.html)](http://ikitap.kz/book/birzhansal_aitystary/files/assets/basic-html/page20.html)

**[Page 20](http://ikitap.kz/book/birzhansal_aitystary/files/assets/basic-html/page20.html)**

[[http://ikitap.kz/book/birzhansal_aitystary/files/assets/basic-html/style/nextactive.png](http://ikitap.kz/book/birzhansal_aitystary/files/assets/basic-html/page22.html)](http://ikitap.kz/book/birzhansal_aitystary/files/assets/basic-html/page22.html)

**[Page 22](http://ikitap.kz/book/birzhansal_aitystary/files/assets/basic-html/page22.html)**

Қазақстанның ашық кітапханасы

21

Екі күн арпалыстым табандасып.

Шіркінге қимағаннан жорға бердім,

Басында сөйлессем де жамандасып.

«Хош Біржан, сау бол,— дедім сағым — керім,

Арда күрең жігітсің әлім-берім.

Қашан өзің өлгенше есіл көзел,

Күнде той, күнде жиын жүрген жерің.

Жүре көр ақын Біржан бізді сұрай,

Тысқары топырақтан қылса құдай,

Аптығып Арғынсынып сандырама,

Көзіңе қыз көрінсе мұнан былай.

Жолықтым атағыңа құмар едім,

Болмаса келместей ғып сығар едім.

Сыйладым сағын, жерде қалмасын деп,

Аттатпай адымыңды қияр едім.

Боп қалды бір көргенім көз таныстай,

Сен-дағы жол бермедің бір қалыспай.

Есекем керек болса бере қалмас,

Кісідей қарапайым бір салыспай».

Тәмат тәмәм.

Бастырушы — Жүсіпбек Шанхисламұлы, Қазан, 1898

БІРЖАННЫҢ НҰРҒАЙША ҚЫЗБЕН ҚАҒЫСУЫ

61

Біржан қасында жолдастарымен бір ауылға жақындағанда, Қарағайлы деген өзеннің

тасалау жерінде үш бойжеткен қыз суға шомылып жатыр екен. Байқаусызда үстіне келіп

қалған кісілерді көріп, шыға алмай отыра беріпті. Қасындағы жолдастары: «Біржан, мына

қыздарға бірдеңе десейші»—дегенде, Біржан:

Бауыры Көкшетаудың — қарағайлы,

Қар кеткен соң болады малға жайлы.

Ішінде адал да бар, арам да бар,

Ей, қыздар, шығардыңдар судың лайын,—

дейді. Қыздардың ішінен Нұрғайша деген бір қыз судан басын көтеріп алып, былай деп

жауап қайырады:

Ұшады аққу көлден сабаланып,

Біз қалдық сіздің сөзге назаланып.

Келед деп игі-жақсы алдымызға,

Шомылып жатыр едік тазаланып.

Біржан қыздың беталысын көрген соң, ат үстінен амандасып жүріп кеткен екен.

БІРЖАННЫҢ БІР ҚЫЗБЕН ҚАҒЫСУЫ

62

Біржан сал жолаушылап бір кедей адамның үйіне кездеседі, сол үйдің қызы оған қатықсыз

қара кеже құйып берсе, Біржан ернін ғана тигізіп қайтарады. Сонда қыз айтады:

Байлардың жейтін асы — жая мен жал,

Шығады нақ кедейден осындай сал.

Қыс аяғы шаруаға күйзеу болды,

Көжеге кекіреймей ерніңді мал!

Біржан:

Атанған ақындықпен Біржан сері,

Серінің күнде думан жүрген жері,

Қарындасым, ағаңа сөзің өтті,

Көжеңді басып-басып әкел бері.

**Page 22 - БІРЖАН САЛ ҚОЖАҒҰЛҰЛЫ. АЙТЫСТАРЫ**

Basic HTML Version

[**View Full Version**](http://ikitap.kz/book/birzhansal_aitystary/index.html#/22/zoomed)

[**Table of Contents**](http://ikitap.kz/book/birzhansal_aitystary/files/assets/basic-html/toc.html)

[[http://ikitap.kz/book/birzhansal_aitystary/files/assets/basic-html/style/prevactive.png](http://ikitap.kz/book/birzhansal_aitystary/files/assets/basic-html/page21.html)](http://ikitap.kz/book/birzhansal_aitystary/files/assets/basic-html/page21.html)

**[Page 21](http://ikitap.kz/book/birzhansal_aitystary/files/assets/basic-html/page21.html)**

[[http://ikitap.kz/book/birzhansal_aitystary/files/assets/basic-html/style/nextactive.png](http://ikitap.kz/book/birzhansal_aitystary/files/assets/basic-html/page23.html)](http://ikitap.kz/book/birzhansal_aitystary/files/assets/basic-html/page23.html)

**[Page 23](http://ikitap.kz/book/birzhansal_aitystary/files/assets/basic-html/page23.html)**

Қазақстанның ашық кітапханасы

22

БІРЖАННЫҢ ШӨЖЕ АҚЫНМЕН ҚАҒЫСУЫ

63

Біржан бір кезде Шөже ақынмен кездесіп, Шөжені сөзбен қажай беріпті. Сонда Шөже

өлеңмен былай депті:

Шөже:

Ай Біржан, маған берші бір азды дат,

Аяңа жоқ нәрсенің бәрі де хат.

Сасық күзен секілді шақылдама,

Сенен бұрын туғанмын, тіліңді тарт.

Біржан-ау, осы емес-ті көрген жерім,

Еншалла жаңылмаса көрген кезім.

Ұлмұлқұра деген алладан аят келді,

Соны тапсаң, сен мені жеңген жерің.

Біржан:

Жақынды алыс қылар жүрмеген соң,

Мереке — қызық болмайды күлмеген соң.

«Аталы сөзге арсыз таласады»,

Шөжеке шорқақ едім білмеген соң.

Шөже:

Әкесі Қожағұл Ақсарыға үлгі берген,

Бұл неге теріс кетсін үлгі көрген.

Арсыз болса, жанжалға салар еді,

Бұ-дағы келіп қалды даңғыл жолмен,—

дейді.

Біржан әрі қарай жауап қайтармайды.

БІРЖАННЫҢ ТЕЗЕКБАЙ АҚЫНМЕН ҚАҒЫСУЫ

64

Біржан сал Тезекбай ақынмен замандас болған соң, әр уақыт кездесіп әзілдесіп, қағысып

жүреді екен. Бір кездескенде екеуі былайша қағысып қалыпты:

Тезекбай:

Бұл өнерді кім берді, Біржан саған,

Өнер берген кісіңді айтшы маған.

Өнер берген кісіңді айта алмасаң,

Сенің өлең айтуын, тіпті арам.

Біржан:

Жаратқан бәрімізді — бір құдайым,

Абзал қылып жаратқан күн мен айын.

Өнердің бойға біткен арқасында,

Тезеке-ау, салдық құрмай не қылайын.

Тезекбай:

Рас, бәрімізді жаратқан — бір құдай-ды,

Абзал қылып жаратқан күн мен айды.

Бір құдайдың бірлігін хақ деп білсең,

Неше сипатпен танисың бір құдайды.

**Page 23 - БІРЖАН САЛ ҚОЖАҒҰЛҰЛЫ. АЙТЫСТАРЫ**

Basic HTML Version

[**View Full Version**](http://ikitap.kz/book/birzhansal_aitystary/index.html#/23/zoomed)

[**Table of Contents**](http://ikitap.kz/book/birzhansal_aitystary/files/assets/basic-html/toc.html)

[[http://ikitap.kz/book/birzhansal_aitystary/files/assets/basic-html/style/prevactive.png](http://ikitap.kz/book/birzhansal_aitystary/files/assets/basic-html/page22.html)](http://ikitap.kz/book/birzhansal_aitystary/files/assets/basic-html/page22.html)

**[Page 22](http://ikitap.kz/book/birzhansal_aitystary/files/assets/basic-html/page22.html)**

[[http://ikitap.kz/book/birzhansal_aitystary/files/assets/basic-html/style/nextactive.png](http://ikitap.kz/book/birzhansal_aitystary/files/assets/basic-html/page24.html)](http://ikitap.kz/book/birzhansal_aitystary/files/assets/basic-html/page24.html)

**[Page 24](http://ikitap.kz/book/birzhansal_aitystary/files/assets/basic-html/page24.html)**

Қазақстанның ашық кітапханасы

23

Біржан:

Өзің молла, оқисың жазған хатты,

Сері қайдан біледі шариғатты.

Әкем Қожағұл болғанда, өзім — салмын,

Мен сізден сұрамаймын насихатты.

Тезекбай:

Олай болса, отырғанда, ақын мен ой таба бер,

Күндіз-түні жүрсең де жол таба бер.

Орта жүздің баласы «Темір Қақпан, Байғұлыбай» деп әне, зарлап тұр ғой.

Қыз-келіншекке айтып, тана-моншақ жиып;

сонымен жолығысып мал таба бер,—

деп батасын беріпті.

БIРЖАН, ОРЫНБАЙ, ШӨЖЕ АҚЫНДАРДЫҢ

АЙТҚЫРЛЫҚТАРЫ

Кедей Сағынайдың асына сауын айтылып, жан-жақтан жұрт жиналады. Сол аста басқа

кедейлермен бірге, ақындар бәйгесі де тігіледі — ақындардан Сағынайдың байлық-

салтанаттық дәрежесін кім де кім бір ауызға сыйғызып жақсы өлең шығарып айтса, соған

бас бәйге берілмекші. Жиылған ақындардың ішінен Орынбай, Шөже, Біржан сал өлең

бәйгесіне түседі. Бірінші сезді Керей баласы деп Біржанға береді, онан кейін, Орынбай,

Шөже айтады:

Біржан:

Сағынай, Мәті — Дәулен жайындайсың,

Тел ескен, сен қысырдың тайындайсың.

Дәулетің жеті атаңнан арылмаған,

Киіктің даладағы лағындайсың.

Орынбай:

Керейде Сағынай мен Мәті — Дәулен,

Көркің көпке, күндей болып түсер сәулең,

Көп айдың көрмегелі жүзі болды,

Жүрмісің, есен-аман, өңкей сәулем?

Шөже:

Сағынай, Мәті — Дәулен — егізімсің,

Қол жетпес қабырғаңа семізімсің.

Жеті атаң, жеті руға жетім берген,

Сонда да: таусылмайтын теңізімсің.

Бабай мен қасқырдың айтысы

66

Бабекең қарсақ аулап жүрген екен,

Астына буаз бие мінген екен.

Жартастың өзенінде келе жатса,

Алдында қасқыр ізін көрген екен,

Сол кезде қылау жауып ізді басты.

Кәрілік кетіп Бабекең болды жас-ты.

Бір қурайды пана қып жатыр екен,

Дәл үстіне келгенде тұра қашты.

**Page 24 - БІРЖАН САЛ ҚОЖАҒҰЛҰЛЫ. АЙТЫСТАРЫ**

Basic HTML Version

[**View Full Version**](http://ikitap.kz/book/birzhansal_aitystary/index.html#/24/zoomed)

[**Table of Contents**](http://ikitap.kz/book/birzhansal_aitystary/files/assets/basic-html/toc.html)

[[http://ikitap.kz/book/birzhansal_aitystary/files/assets/basic-html/style/prevactive.png](http://ikitap.kz/book/birzhansal_aitystary/files/assets/basic-html/page23.html)](http://ikitap.kz/book/birzhansal_aitystary/files/assets/basic-html/page23.html)

**[Page 23](http://ikitap.kz/book/birzhansal_aitystary/files/assets/basic-html/page23.html)**

[[http://ikitap.kz/book/birzhansal_aitystary/files/assets/basic-html/style/nextactive.png](http://ikitap.kz/book/birzhansal_aitystary/files/assets/basic-html/page25.html)](http://ikitap.kz/book/birzhansal_aitystary/files/assets/basic-html/page25.html)

**[Page 25](http://ikitap.kz/book/birzhansal_aitystary/files/assets/basic-html/page25.html)**

Қазақстанның ашық кітапханасы

24

Бабекең үйден шықты белін буып,

Мұндай қызық көрген жоқ өзі туып.

Буаз бие құлынын елемей-ақ,

Жартастың өзенінде жетті қуып.

Жүрегі Бабекеңнің кетті суып.

Тартады төс айылын белін буып.

Буаз бие мінгенін елемей-ақ,

Құрығын көлденең ап кетті қуып.

Қиқу сап дем алғызбай қуған бетпен,

«Жартастың» өзенінде қуып жеткен.

Ақшамның ақырында екі көкжал

Айтысып қайымдасып кеңес еткен.

Бабай:

— Аузыңда тіс, арқаңда жүн бар екен,

Кеудең жақсы, бөксеңде мін бар екен.

Талай малды жеп едің бәлем қасқыр,

Саған да жететұғын күн бар екен.

Қасқыр:

Бабеке, ішің толған амал екен,

Кер биең өзі буаз, шабан екен.

Төселіп бұрынғыдай қаша алмадым,

Жұрт қарғысын көп алған жаман екен.

Бабай:

Мекен қылып жатыпсың мидай дала

Қурайдың қылып жаттың несін пана.

Осы мұз осы бойы жата қалса,

Талайыңды қылармын қызыл ала.

Қасқыр:

Сені маған жеткізген жаббар ием,

Ұрған сайын босайды жүйе-жүйем.

Бәрімізді қырам деп жүргеніңде

Құлын тастап кетпесін буаз биең.

Бабай:

Қасқыр-ау, көріп пе едің бұдан қиын.

Аллаға арызың жетсе сен де сиын.

Сендей кәрі тірсекті жүгіртпейтін,

Баһаундтинге

1

айтамын жеті тиын.

Қасқыр:

Бабеке, айтқан сөзіңде жоқ қой қате,

Байсары моллаң, «жолың болсын» деп берген

бата.

1

Баһауидтин — сиынатын пірдің аты.

**Page 25 - БІРЖАН САЛ ҚОЖАҒҰЛҰЛЫ. АЙТЫСТАРЫ**

Basic HTML Version

[**View Full Version**](http://ikitap.kz/book/birzhansal_aitystary/index.html#/25/zoomed)

[**Table of Contents**](http://ikitap.kz/book/birzhansal_aitystary/files/assets/basic-html/toc.html)

[[http://ikitap.kz/book/birzhansal_aitystary/files/assets/basic-html/style/prevactive.png](http://ikitap.kz/book/birzhansal_aitystary/files/assets/basic-html/page24.html)](http://ikitap.kz/book/birzhansal_aitystary/files/assets/basic-html/page24.html)

**[Page 24](http://ikitap.kz/book/birzhansal_aitystary/files/assets/basic-html/page24.html)**

[[http://ikitap.kz/book/birzhansal_aitystary/files/assets/basic-html/style/nextactive.png](http://ikitap.kz/book/birzhansal_aitystary/files/assets/basic-html/page26.html)](http://ikitap.kz/book/birzhansal_aitystary/files/assets/basic-html/page26.html)

**[Page 26](http://ikitap.kz/book/birzhansal_aitystary/files/assets/basic-html/page26.html)**

Қазақстанның ашық кітапханасы

25

Мен-дағы қашқанымда сиынып ем,

Еш қайла қыла алмады «сыңсыма ата»

2

Бабай:

Шектерін талай малдың шұбыртқансың,

Жығып беріп балаңды қуантқансың.

Соның-дағы обалы жіберсін бе,

Ақ сүтін талай малдың суалтқансың.

Қасқыр:

Үйіңнен шығып едің өлең айта,

Қулығың көп жұрт едің қоян қарта.

Жиын сайын төбелес қылушы едің,

Сен нағып тиыш жүрсің «Майлы-балта»

3

Бабай:

Ұрмайтын мінезің жоқ уаәм жығылып,

Болар деп ойлап па едің мұндай қылық.

Жанғозының жеп кеттің құр дөненің

Сақалымен жылады-ау шөпті жұлып.

Қасқыр:

Мекен ғып жатыр едім сайды деймін,

Еліңді ақтап, тіліңіз майда деймін.

Мен жесем өлімтігі жатпас па еді,

Даманың көк биесі қайда деймін.

Бабай:

Сен жүйрік жеткізбессің арғымаққа,

Мына мұз жатып қалды біздің баққа.

Өзенде қаптаған су, қазған құдық,

Жығылып қалған болар шұғанаққа.

Қасқыр:

Сен маған жетіп қалдың нағып оңай,

Кіретұғын болмады қалың тоғай.

Еліңе дәнеңені жолатпайсың,

Бабекең, қайда кетті екі ноғай.

Бабай:

Сен неге шықтың, енген тоғайыңнан,

Мені-ақ жеңе қоярсың оңайыңнан.

Елу кісі ант беріп былтырғы жыл,

Құтылғамыз сол жала ноғайыңнан.

Қасқыр:

Еліңді ақтап, тіліңіз тым-ақ майда,

Балаларым кек алар келер айда.

Жала қылған ноғайдан құтылыпсың

2

Сыңсыма ата — қасқырдың атасы.

3

Майлы-балта — Атығай ішінде бір рудың ұраны.

**Page 26 - БІРЖАН САЛ ҚОЖАҒҰЛҰЛЫ. АЙТЫСТАРЫ**

Basic HTML Version

[**View Full Version**](http://ikitap.kz/book/birzhansal_aitystary/index.html#/26/zoomed)

[**Table of Contents**](http://ikitap.kz/book/birzhansal_aitystary/files/assets/basic-html/toc.html)

[[http://ikitap.kz/book/birzhansal_aitystary/files/assets/basic-html/style/prevactive.png](http://ikitap.kz/book/birzhansal_aitystary/files/assets/basic-html/page25.html)](http://ikitap.kz/book/birzhansal_aitystary/files/assets/basic-html/page25.html)

**[Page 25](http://ikitap.kz/book/birzhansal_aitystary/files/assets/basic-html/page25.html)**

[[http://ikitap.kz/book/birzhansal_aitystary/files/assets/basic-html/style/nextactive.png](http://ikitap.kz/book/birzhansal_aitystary/files/assets/basic-html/page27.html)](http://ikitap.kz/book/birzhansal_aitystary/files/assets/basic-html/page27.html)

**[Page 27](http://ikitap.kz/book/birzhansal_aitystary/files/assets/basic-html/page27.html)**

Қазақстанның ашық кітапханасы

26

Бабеке, Жұмабай мен Қодар қайда?

Бабай:

Осы күнде жетіп тұр саған әлім,

Елуге жеткен шығар жеген малың.

Қайда тентіреп жүргенін кім біледі,

О да сендей қаңғырған екі залым.

Қасқыр:

Жақсы деп кете алмайсың қонысыңнан,

Ішке айдаса қорқасың ұры сұмнан.

Екі жерде өлімнен алып қапты

Үш айналсаң болмай ма болысыңнан?

Бабай:

Қасқыр, сенің тіліңде сенім бар ма,

Қыпшақтан — жақсы көрер елім бар ма.

Аузыңа келген сөзді оттай бердің

Болысымды тастап жүрген жерім бар ма?

Қасқыр:

Оқитұғын менде жоқ кітап, құран,

Құшатұғын дәуренім қайда тұрған.

Күнәдән арылатын жерің бар ма,

Ағасының жағадан ап інісі ұрған.

Бабай:

Сен жылқыны көп жегенде қуанасын,

Жүнің қалың аязға жылынасың.

Сен-дағы ол жағына күлгенің не?

Енеңнің байы болып ұлығансың.\*

Қасқыр:

Еліңіз мен кеткенсін бие саусын,

Қой күзеткен балалар қояр дауысын.

Ойнас жағын көп айтыссаң жеңер едім,

Бабеке не қылсаң да жеңген жаусың.

Бабай:

Күн кеш болды өлеңді қояйын да,

Құрықпенен төбеңді ояйын да.

Екі жылда жеп едің он жылқымды,

Жаның шықпай теріңді сояйын да.

Қасқыр:

Кеш болды деп өлеңді қойғаның ба,

Құрықпенен төбемді ойғаның ба?

Еліңді ұры дегенге намыстанып,

Үш сом үшін терімді сойғаның ба?

Мен өзім жүгіре алмай қайран қалдым,

**Page 27 - БІРЖАН САЛ ҚОЖАҒҰЛҰЛЫ. АЙТЫСТАРЫ**

Basic HTML Version

[**View Full Version**](http://ikitap.kz/book/birzhansal_aitystary/index.html#/27/zoomed)

[**Table of Contents**](http://ikitap.kz/book/birzhansal_aitystary/files/assets/basic-html/toc.html)

[[http://ikitap.kz/book/birzhansal_aitystary/files/assets/basic-html/style/prevactive.png](http://ikitap.kz/book/birzhansal_aitystary/files/assets/basic-html/page26.html)](http://ikitap.kz/book/birzhansal_aitystary/files/assets/basic-html/page26.html)

**[Page 26](http://ikitap.kz/book/birzhansal_aitystary/files/assets/basic-html/page26.html)**

http://ikitap.kz/book/birzhansal_aitystary/files/assets/basic-html/style/nextinactive.png

Қазақстанның ашық кітапханасы

27

Қанын ұрттап ішуші ем талай малдың.

Ұрғаныңнан барады сөзің өтіп,

Ақ шекпенді бүкішке

4

мен таңдандым.

\* \* \*

Бабаңның қатты шықты ащы тері,

Осындай қасқыр соқты Бабай сері.

Тақсыр-ау, өз айтты деп сөге көрме,

Кеш болып әбден тәмам болған жері.

МАЗМҰНЫ

АЙТЫСТАРЫ

Біржан мен Сара 2

Біржанның Нұрғайша қызбен қағысуы 21

Біржанның бір қызбен қағысуы 21

Біржанның Шөже ақынмен қағысуы 22

Біржанның Тезекбаймен қағысуы 22

Біржан, Орынбай, Шөже ақындардың айтқырлықтары 23

Бабай мен қасқырдың айтысы 23

4

Ақ шекпенді бүкішке — Бабайға айтқан теңеу.